Vadersdag 2015: Jak de Priester, Joshua na die Reën en Heinz Winckler gesels oor pa-wees | SARIE
Vadersdag 2015: Jak de Priester, Joshua na die Reën en Heinz Winckler gesels oor pa-wees	deur SARIE.com-span
Die dag wanneer jy pa word, lyk en klink die lewe anders. Drie sangers vertel hoe hul kroos hul lewe met nuwe musiek, hoop en liefde vul.
Níks klink so mooi soos wanneer jou kind jou “pa” noem nie. Die sangers Jak de Priester, Joshua na die Reën en Heinz Winckler beaam dit.
Hulle raak skoon week as jy net hul kinders se name noem.
“Ek het nie besef ek het soveel liefde in my nie. Ná elke kind – Lian (5), Simeon (3) en toe weer Reuben (1) – is daar plek vir nóg een,” vertel Heinz, wat saam met sy vrou Aletté, ’n stylkonsultant, op Somerset-Wes woon.
Sedert Jak pa geword het van Jamie (5) en Mija (4), beleef hy alles meer intens. “Ek moes wel besef ek kan nie die res van die wêreld se probleme oplos nie. Maar ek kán die wonderlikste lewe op aarde vir dié twee skep. Ek en my vrou, Michelle [sy help met sy administrasie], sien ook vreeslik uit na die nuwe boetie wat in Julie sy opwagting maak.” Die gesin woon in Pretoria.
Pa-wees is nog baie nuut vir Pretorianer Joshua na die Reën. “Ek het daardie eerste keer [op 11 November, haar geboortedag] in Anán se ogies gekyk
en besef sy vertrou my en my vrou, Danél [spraakterapeut en oudioloog], onvoorwaardelik en dié wete verander jou lewe onherroeplik.”
Een ding is seker: ál drie pa’s sing lofliedere oor hul kinders …
Klik op die foto’s om meer te lees
“Als gaan oor liefde” – Jak de Priester
Joshua na die Reën en Anán FOTO: Willem Lourens STILERING: Danny Toüa
“Ons het min antwoorde, maar baie vrae” – Joshua na die reën
Heinz Winckler: ‘Ouerskap is ’n groot seën’